જાપાનની 60% એરહોસ્ટેસીસનો ઉડાણ વખતે સીક્રેટ ફોટો-વીડિયો બનાવતા યાત્રીઓ | નવગુજરાત સમય
1 / 1 જાપાનની 60% એરહોસ્ટેસીસનો ઉડાણ વખતે સીક્રેટ ફોટો-વીડિયો બનાવતા યાત્રીઓ
-જાપાન ફેડરેશન ઓફ એવિયેશન ઈન્ડસ્ટ્રી યૂનિયન્સના સર્વેમાં ખુલાસો થયો
-યાત્રી ખરાબ નિયત સાથે એર-હોસ્ટેસના વીડિયો બનાવે છે
એજન્સી, ટોકિયો:
જાપાનની એર હોસ્ટેસની ફરિયાદ પર જાપાન ફેડરેશન ઓફ એવિએશન ઈન્ડસ્ટ્રી યૂનિયન્સે એક સર્વે કર્યો છે. આ સર્વેમાં ચોંકાવનારી વિગતો બહાર આવી છે. ટોકિયો સ્થિત એવિએશન ઈન્ડસ્ટ્રીઝમાં કામકાજ કરતા કર્મચારીઓના લેબર યુનિયને એપ્રિલ થી જન-2019 દરમિયાન કરેલાં સર્વે થકી જાણવા મળ્યું કે જાપાની એરલાઈન્સની 60 ટકા એરહોસ્ટેસની સીક્રેટ રીતે આપત્તિજનક ફોટો કે વીડિયો બનાવવામાં આવ્યા છે. નોંધવા જેવી બાબત એ છે કે આ તમામ ફોટો કે વીડિયો ઉડાણ દરમિયાન યાત્રીઓએ ગુપ્ત રીતે લીધા છે.
સર્વે દરમિયાન એક એર હોસ્ટેસે જણાવ્યું કે એક વાર તેણે એક યાત્રીને પકડ્યો હતો, જે મોંજામાં છુપાવેલાં ખાનગી કેમેરાથી એની આપત્તિજનક વીડિયો બનાવી રહ્યો હતો. એરહોસ્ટેસે કેમેરો જપ્ત કર્યો તો તેને જાણવા મળ્યું કે આ યાત્રીએ પોતાનો આપત્તિજનક વીડિયો બનાવ્યો છે.
લગભગ 60 ટકા એરહોસ્ટેસ આ સમસ્યોનો શિકાર બની છે. તેમ છતાં કાનૂની અને ટેકનીકલી ગૂંચના કારણે આવી ઘટનાની શિકાર બનેલી ફક્ત 40 ટકા એર હોસ્ટેસે જ પોલીસને ફરિયાદ કરી છે. એમાં મોટભાગના આરોપીઓેને ચેતવણીને આપી અને વીડિયો-ફોટો ડીલીટ કરીને છોડી મૂકવામાં આવ્યા છે.
આ પ્રકારની ઘટનાઓને લઈને જાપાનમાં કોઈ સ્પષ્ટ દિશા-નિર્દશ કે કાયદો નથી. વિમાનમાં યાત્રા દરમિયાન આ પ્રકારની ઘટના ઘટના પકડાયા બાદ એ સ્પષ્ટ કરવું મુશ્કેલ છે કે એ સમયે વિમાન કયા શહેર ઉપરથી ઉડી રહ્યું હતું.
એવામાં સીમા વિવાદના કારણે આરોપી સામે સખત કાર્યવાહી કરવી મુશ્કેલ છે. એવામાં કેટલીક એર હોસ્ટેસ પણ પોતાની ફોટો કે વીડિયો ડિલીટ કરાવીને કાયદાની ગૂંચમાં ફસાવાથી બચે છે.